Toyota Corolla

Το Toyota Corolla (ιαπωνικά : トヨタ・カローラ) είναι ένα μικρομεσαίο / μεσαίο αυτοκίνητο (συνήθως της κατηγορίας C) που παράγεται από τη ιαπωνική αυτοκινητοβιομηχανία Toyota, από τον Νοέμβριο του 1966 έως και σήμερα, σε 12 γενιές. Τα Corolla κατάφεραν να γίνουν τα αυτοκίνητα με τις περισσότερες πωλήσεις σε όλο τον κόσμο από το 1974, και είναι ένα από τότε σταθερά ένα από τα best-seller αυτοκίνητα ανά τόπους και χώρες στον κόσμο. Το 1997, το Corolla έγινε το πρώτο σε πωλήσεις μοντέλο παγκοσμίως υπό το ίδιο όνομα, ξεπερνώντας το Volkswagen Beetle (τον κλασικό Σκαραβαίο), αν και το Beetle παρήχθη σε μία μόνο γενιά. Μάλιστα τον Ιούλιο του 2013 οι συνολικές πωλήσεις όλων των Toyota Corolla ξεπέρασαν τα 40 εκατομμύρια αντίτυπα και τον Αύγουστο του 2021 ξεπέρασαν τα 50 εκατομμύρια αντίτυπα, σε διάρκεια 12 γενεών. Ως αποτέλεσμα, το Corolla αποτελεί πλέον ορόσημο για την Toyota, αλλά και για την παγκόσμια αυτοκινητοβιομηχανία.

 Ονομασία 
Η ονομασία «Corolla» στα λατινικά σημαίνει «μικρή κορώνα» και παράλληλα «στεφάνη άνθους».

 Βασικά στοιχεία 

Η σειρά έχει υποστεί αρκετούς ανασχηματισμούς όλα αυτά τα χρόνια παραγωγής της, ενώ έχει κυκλοφορήσει σε διάφορες επιμέρους εκδόσεις και τύπους, αν και αρκετές από τις εκδοχές του έχουν διατεθεί μόνο στην Ιαπωνία και άρα μόνο ως δεξιοτίμονες. Τα πρώτα μοντέλα ήταν ως επί το πλείστον με μετάδοση της κίνησης στους πίσω τροχούς, ενώ τα μεταγενέστερα μοντέλα καθιέρωσαν την μετάδοση της κίνησης στους μπροστινούς τροχούς, ενώ έχουν υπάρξει και εκδόσεις με τετρακίνηση. Επίσης, τα Corolla ευρωπαϊκής κυκλοφορίας διαφέρουν αρκετά σε κάποιους τομείς από αυτά των ΗΠΑ. Στις αγορές της Ευρώπης, μεταξύ των οποίων και στην Ελλάδα, το Corolla διατέθηκε για ένα μεσοδιάστημα 12 ετών μόνο σαν μεσαίο οικογενειακό σεντάν 3 όγκων, καθώς στη 10η και στην 11η γενιά του η hatchback έκδοση κυκλοφόρησε ως Toyota Auris, ένα μοντέλο που εισήχθη το 2006 και παρήχθη έως το 2018, σε 2 γενιές. Ωστόσο, από τις αρχές του 2019 που κυκλοφόρησε το Corolla 12ης γενιάς, καταργήθηκε η ονομασία Auris και επανήλθε οριστικά το Corolla hatchback και σαφώς ανανεωμένο.

Παραδοσιακός ανταγωνιστής του Corolla ήταν στο παρελθόν το Nissan Sunny, που μάλιστα η πρώτη γενιά του κυκλοφόρησε την ίδια χρονιά με το Corolla στην Ιαπωνία, ενώ από το 1972 έως και σήμερα, διαχρονικός ανταγωνιστής του, επίσης, είναι και το Honda Civic.

Αρκετά ιδιαίτερα χαρακτηριστικά που έχουν τα Corolla διαχρονικά δημοφιλή, είναι η μεγάλη αξιοπιστία τους, η άνεση και η φιλικότητα προς τον οδηγό και τους επιβάτες, ο εξαιρετικά πλήρης εξοπλισμός τους σε σχέση με την κατηγορία και την τιμή τους, καθώς και η εργονομία τους, που συχνά χαρακτηρίζεται άριστη. Η σειρά έχει αγαπηθεί διαχρονικά από μεγάλο πλήθος κόσμου ανά τον πλανήτη και έχει αποκτήσει πολλούς φανατικούς οπαδούς. Να σημειωθεί ότι με την εμπορική εισαγωγή της 12ης γενιάς του Corolla στις αρχές του 2019, το μοντέλο σταμάτησε πλέον να προσφέρει κινητήρες ντίζελ και διατίθεται μόνο με κινητήρες βενζίνης και (ξεκινώντας για πρώτη φορά από την 11ης γενιά) υβριδικά σύνολα, τα οποία και γνώρισαν εξ αρχής μεγάλη απήχηση. Σε κάποιες μάλιστα ευρωπαϊκές αγορές, μόνο υβριδικά συστήματα κίνησης είναι διαθέσιμα από τη σεζόν (model year) του 2022.

Το 2020, παρουσιάστηκε και κυκλοφόρησε η SUV εκδοχή Toyota Corolla Cross, που βασίζεται στη 12η γενιά της Corolla. Από τον Νοέμβριο του 2022, το μοντέλο αυτό διατίθεται επίσης και στην Ευρώπη.

 Προηγούμενες γενιές 

Ενδεικτικώς, κάποιες χαρακτηριστικές εκδόσεις μοντέλων ανά γενιά:

 Πωλήσεις 

ΈτοςΙαπωνίαΗΠΑ Καναδάς Μεξικό Αυστραλία Ευρώπη Ταϊλάνδη Φιλιππίνες  ΠακιστάνΙνδίαΚίνα Αργεντινή ΚολομβίαCorolla EXCorollaLevin 1973 116.905 1974 103.394 1975 151.177 1976 187.321 1977 259.344 1978 212.757 1979 257.096 1980 257.315 ... 1983178.572 1984 1985 168.378 1986 159.458 1987 164.300 1988 216.677 23.586 1989 199.975 22.130 1990 300.008 228.211 29.981 1991 275.019 199.083 26.227 1992 260.777 196.118 23.825 1993 237.537 193.749 23.777 1994 228.660 210.926 21.915 1995 235.626 213.640 23.372 1996 223.244 209.048 23.212 1997 238.098 218.461 22.319 1998 196.498 250.501 25.079 1999 160.677 249.128 28.387 8.268 2000 162.870 230.156 30.576 8.778 2001 236.507 245.023 30.813 8.116 2002 226.222 254.360 34.948 6.151 2003 198.904 325.477 36.128 12.867 8.175 2004 173.301 333.161 39.053 20.321 10.195 45.476 2005 149.810 341.290 46.415 23.002 8.974 67.392 2006 143.176 387.388 46.256 30.527 7.168 78.973 2007 147.069 371.390 10.284 47.792 85.407 35.762 6.463 63.999 65.844 2008 144.051 351.007 57.736  9.370 47.901 119.120 33.640 8.102 52.247 165.271 2009 90.178 296.874 53.933  7.580 39.013 26.760 8.604 57.109 157.457 2010 111.265 266.082 38.680 9.085 41.632 51.189 43.510 10.041 82.743 172.053 2011 70.758 240.259   36.663  10.306 36.087 69.889 41.111 9.283 120.962 170.467 2012 80.459 290.947   40.906  12.767 38.799  63.481 46.207 6.912 124.531 151.887 2013 101.664 302.180   44.449  10.956 43.498  67.987 32.608 4.106 147.921 146.480 2014 114.331 339.498   48,881 13.553 43.735 36,595 29.087 6.748 85.835 171.487 49.112 2015 109.027 363.332   47.199 13.215 42.073  69.194   20.966 51.398 7.574 46.340 254.301 125.699 15.829 2016 84.770 378.210 45.626 13.228 40.330  67.876 18.052 57.452 4.860 17.091 307.360 159.071 15.786 2017 77.466 329.196  50.332 10.135 37.353 60.936 19.179 52.676 4.242 2.829 336.763 172.626 17.230 2018 89.910 303.732 48.796 6.351 35.230 55.686 21.914 1.801 51.412 3.286 374.400 192.697 15.582 2019 104.406 304.850 47.596 11.594 30,468 133.597 1.261 56.720 1.422 357.798 213.905 9.045 1.592 2020 118.276 237.178 37.156 8.127 25.882 137.209 1.121 22.140 350.310 222.361 4.336 2.455 2021 248.993 146.604 18.3552022 222.216 33.096 8.962 25.284 182.278       

 Αναφορές 

 Βιβλιογραφία 
 Automobil Revue, Katalognummern 1969, 1973, 1982, 1987.
 Mike Covello: Standard Catalog of Imported Cars 1946–2002. Krause Publications, Iola 2002, ISBN 0-87341-605-8.
 Joachim Kuch: Japanische Automobile. Motorbuch Verlag, Stuttgart 1990, ISBN 3-613-01365-7.

 Εξωτερικοί σύνδεσμοι 

 Η επίσημη Ελληνική ιστοσελίδα του Toyota Corolla.
 Toyota Corolla: foundations of a world-beater, Corolla History.

Corolla
Κατηγορία:Μικρομεσαία αυτοκίνητα
Κατηγορία:Αυτοκίνητα ράλλυ